Giacomo Devoto

Giacomo Devoto (Zêna, 19 de lùggio do 1897 - Firénse, 25 de dexénbre do 1974) o l'é stæto in glotòlogo e lengoìsta, tra i ciù inportànti do Nêuveçénto. 

 Vìtta 
Giacomo Devoto nasciûo a Zêna e fìggio do chirùrgo Luigi, senatô do Régno d'Itàlia e un di fondatoî da meixìnn-a do travàggio. A seu famìggia a l'êa de Borzonàsca ma, dæto che seu poæ o travagiâva a Pavîa, o l'à fæto i seu stùddi a Milàn. 

O l'à pasòu di perîodi de stùddio a Berlìn, Baxilêa e Parìggi e a seu publicaçión Adattamento e distinzione nella fonetica latina (do 1924) a l'avéiva za fæto conósce a-o móndo académico. O l'à insegnòu a-e universitæ de Càgiai, Pàdoa e Firénse, dond'o l'à mìsso e réixe e o gh'é arestòu fìnn-a a mòrte. Conoscitô de l'etrùsco e outô de tànti stùddi in sciâ léngoa italiànn-a, a publicaçión do 1940 Storia della lingua di Roma a l'é consciderâ o seu contribûto ciù inportànte.

Fondatô de un mùggio de revìste, da-o 1963 o l'é stæto prescidénte de l'Académia da Crusca e o seu diçionâio Vocabolario illustrato della lingua Italiana, scrîto asémme a-o Gian Carlo Oli e publicòu do 1967, o l'é ancón òua un di càppi d'òpia in sciâ léngoa italiann-a. O l'é mòrto a Firénse do 1974 e o l'é asoteròu cómme seu poæ a Borzonàsca, de dôve ne végne a seu famìggia.

 Âtri progètti 

 Ligàmmi de fêua 


Categorîa:Biografìe
Devoto, Giacomo
Categorîa:Gente de Liguria